บล.กำไรสุดหรู‘เคจีไอ’แรงสุดโกมลขายCGS
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — หุ้นหลักทรัพย์แรง คาดกำไรไตรมาส 3 แจ่ม รายได้โตทุกด้าน “โกมล” ได้โอกาสขาย CGS 1.27% กิมเอ็งขายหุ้นซื้อคืนรับทรัพย์
หุ้นบริษัทหลักทรัพย์ (บล.) ปรับตัวขึ้นแรง นำโดย บล.เคจีไอ (ประเทศไทย) หรือ KGI ราคาพุ่งขึ้น 12% ปิดที่ 3.16 บาท มูลค่าซื้อขายหนาแน่น 842 ล้านบาทตามด้วย บล.เอเซีย พลัส (ASP) บวก 5% ปิดที่ 3.42 บาท 
มาร์เก็ตติง เปิดเผยว่า นักลงทุนยังคงให้ความสนใจเก็งกำไรหุ้น บล. ซึ่งจะมีกำไรเติบโตต่อเนื่องจากไตรมาส 2 ตามปริมาณการซื้อขายหุ้นโดยรวมที่เพิ่มขึ้น นอกจากนี้ยังมีกำไรจากเงินลงทุนและค่าธรรมเนียมต่างๆ
“เคจีไอเด่นมากรอบนี้ ราคายังไปได้อีกพอสมควร จากกำไรและรายได้ที่เพิ่มขึ้นมากหลังประสบความสำเร็จในการเป็นผู้นำในการ ออกและเสนอขายใบสำคัญแสดงสิทธิอนุพันธ์ หรือ DW” มาร์เก็ตติง กล่าว
นายโกมล จึงรุ่งเรืองกิจ นักลงทุน รายใหญ่ กล่าวว่า วันที่ 1 ต.ค.ที่ผ่านมา ได้ขายหุ้น บล.คันทรี่ กรุ๊ป (CGS) จำนวน 1.27% คงเหลือจำนวน 4.49% ของทุนชำระแล้ว
วันเดียวกัน บริษัท พี พลัส พี ได้ซื้อหุ้นบริษัท โซลูชั่น คอนเนอร์ (1998) หรือ SLC จำนวน 5.51% ส่งผลให้มีหุ้นทั้งหมด 5.85% 
บล.กิมเอ็ง (ประเทศไทย) หรือ KEST ยังมีกำไรจากการซื้อหุ้นคืนจากตลาดหลักทรัพย์ ล่าสุดวันที่ 4 ต.ค. ได้ขายหุ้นออกมาจำนวน 6 หมื่นหุ้น ราคาหุ้นละ 1717.20 บาท เป็นเงิน 1,026,000 บาท 
ปัจจุบันคงเหลือหุ้นที่ยังไม่ได้ขายออกมาจำนวน 1,745,200 หุ้น คิดเป็น 0.3057% มูลค่ารวม 11,945,448 บาท ทั้งนี้คาดว่าบริษัทซื้อมาในต้นทุนเฉลี่ย 6.84 บาทต่อหุ้น